गंगोह
जम्मू और कश्मीर के डोडा ज़िले में इस से मिलते-जुलते नाम के नगर के लिए गंदोह का लेख देखें गंगोह (Gangoh) भारत के उत्तर प्रदेश राज्य के सहारनपुर ज़िले में स्थित एक नगर है। गंगोह सहारनपुर शहर के दक्षिण पश्चिम में करीब 40 किलोमीटर दूर स्थित है। इसके अलावा अन्य निकटवर्ती शहरों में करनाल हरियाणा इसके दक्षिण पश्चिम में करीब 35 किलोमीटर, यमुनानगर हरियाणा उत्तर पश्चिम में करीब 50 किलोमीटर एवं शामली उत्तर प्रदेश करीब 50 किलोमीटर दक्षिण में स्थित है। गंगोह ब्लॉक एक स्वतंत्र विधानसभा क्षेत्र है एवं नकुड़ तहसील के अंतर्गत आता है जो की सहारनपुर जिले की सात तहसीलों में से एक है। गंगोह ब्लॉक कैराना लोक सभी क्षेत्र के अंतर्गत आता है। इस ब्लॉक के अंतर्गत करीब 173 गांव है , इलाके की मिट्टी बेहद उपजाऊ है एवं गन्ना गेहूं चावल आम इत्यादि की फसलें प्रति वर्ष किसानों द्वारा उगाई जाती है। आम बातचीत की भाषा खड़ी बोली है जो की सहारनपुर मुजफ्फरनगर बागपत शामली एवं हरिद्वार के ग्रामीण क्षेत्रों में बोली जाती है। वर्तमान में निर्माणाधीन शामली अंबाला 6 लेंन परियोजना गंगोह से होकर गुजरना प्रस्तावित है जिसमे जमीन अधिग्रहण का कार्य पूरा हो गया है एवं विभिन्न जगहों पर निर्माण देखा जा सकता है । इससे क्षेत्र के विकास को तरक्की मिलने की आशा है एवं हरियाणा पंजाब से पश्चिमी उत्तर प्रदेश का सफर और नजदीक हो जाएगा। नोट: यह लेख गंगोह के स्थानीय निवासी द्वारा देख परख कर संपादित किया गया है इसमें कोई त्रुटि नही है। आप इसमें कुछ अन्य जानकारी जोड सकते है परंतु कुछ हटाए नहीं क्योंकि जानकारी सटीक है!